|  |
| --- |
| **ΝΟΜΟΣΧΕΔΙΟ ΜΕ ΤΙΤΛΟ:** |
| **ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΑΚΙΝΗΤΗΣ ΙΔΙΟΚΤΗΣΙΑΣ (ΔΙΑΚΑΤΟΧΗ, ΕΓΓΡΑΦΗ ΚΑΙ ΕΚΤΙΜΗΣΗ) ΝΟΜΟΥΣ (ΚΕΦ. 224)** |
|  | H Βουλή των Αντιπροσώπων ψηφίζει ως ακολούθως: |
| Συνοπτικός τίτλος.ΚΕΦ.224Κεφ. 224.3 του 196078 του 196510 του 196675 του 196851 του 19712 του 197816 του 198023 του 198268 του 198482 του 198486 του 1985189 του 198612 του 198774 του 1988117 του 198843 του 199065 του 199030(Ι) του 199290(Ι) του 19926(Ι) του 199358(Ι) του 199440(Ι) του 199631(Ι) του 1998144(I) του 1999123(Ι) του 200157(Ι) του 20055(Ι) του 200655(Ι) του 2006136(Ι) του 2006120(Ι) του 2007121(Ι) του 2007150(Ι) του 2007165(Ι) του 200727(Ι) του 201061(Ι) του 201082(Ι) του 201083(Ι) του 201048(Ι) του 201145(Ι) του 2012155(Ι) του 2013110(Ι) του 2014178(Ι) του 2014180(Ι) του 201441(Ι) του 201548(Ι) του 201554(Ι) του 201515(I) του 201666(I) του 201667(I) του 201632(I) του 2017138(I) του 2017 139(Ι) του 201771(I) του201878(I) του201879(I) του 201842(I) του 201943(I) του 2019145(I) του 201954(I) του 2021130(I) του 2022131(I) του 2022. | 1. Ο παρών Νόμος θα αναφέρεται ως ο περί Ακίνητης Ιδιοκτησίας (Διακατοχή, Εγγραφή και Εκτίμηση) (Τροποποιητικός) Νόμος του 2023 και θα διαβάζεται μαζί με τον περί Ακίνητης Ιδιοκτησίας (Διακατοχή, Εγγραφή και Εκτίμηση) Νόμο (που στο εξής θα αναφέρονται ως «ο βασικός νόμος»). |
|  |  |
| Τροποποίηση του άρθρου 51Α του βασικού νόμου. | 2. Το άρθρο 51Α του βασικού νόμου τροποποιείται - |
|  | (α) | Με την προσθήκη στην παράγραφο (στ) του εδαφίου (3) αμέσως μετά τη φράση «το πιστωτικό ίδρυμα» (δεύτερη γραμμή) της φράσης «, είτε λόγω του δειγματοληπτικού ελέγχου στον οποίο προβαίνει ο Διευθυντής, είτε λόγω αιτήματος προς τον Διευθυντή από πρόσωπο για το οποίο έχουν ζητηθεί πληροφορίες που αφορούν την ακίνητη ιδιοκτησία του,»· και  |
|  |  |  |
|  | (β) | με την αντικατάσταση της τελείας στο τέλος της υποπαραγράφου (iv) της παραγράφου (β) του εδαφίου (4) με τη λέξη «ή» και την προσθήκη αμέσως μετά της ακόλουθης νέας παραγράφου:  |
|  |  | «(γ) διαχειρίζεται πιστωτικές διευκολύνσεις, καθότι- |
|  | …(Ι) του 2023 | (i) έχει αδειοδοτηθεί ως διαχειριστής πιστώσεων δυνάμει του περί Διαχειριστών Πιστώσεων και Αγοραστών Πιστώσεων και για Συναφή Θέματα Νόμου· και |
|  |  | (ii) έχει συνάψει, σύμφωνα με τις διατάξεις του άρθρου 12 του περί Διαχειριστών Πιστώσεων και Αγοραστών Πιστώσεων και για Συναφή Θέματα Νόμου, σύμβαση διαχείρισης πιστωτικών διευκολύνσεων, όπως ο όρος αυτός ορίζεται στο άρθρο 2 του εν λόγω Nόμου· και |
|  |  | (iii) δραστηριοποιείται, βάσει της σύμβασης διαχείρισης πιστωτικών διευκολύνσεων, στις κατηγορίες που ορίζονται στις παραγράφους (α) ή/και (β) του όρου «δραστηριότητες διαχείρισης πιστώσεων», όπως ο όρος αυτός ορίζεται στο άρθρο 2 του περί Διαχειριστών Πιστώσεων και Αγοραστών Πιστώσεων και για Συναφή Θέματα Νόμου· και |
|  | Εφημερίδα της ΕΕ: L295, 21.11.2018, σ.39. | (iv) έχει συνάψει σύμβαση επεξεργασίας δεδομένων προσωπικού χαρακτήρα, όπως ο όρος αυτός ορίζεται στο άρθρο 2 του εν λόγω Νόμου, σε συμμόρφωση με τις διατάξεις της παραγράφου 3 του άρθρου 28 του Κανονισμού (ΕΕ) αριθ. 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του Κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ: |
|  |  | Νοείται οι υποπαράγραφοι (ii) και (iv) δεν τυγχάνουν εφαρμογής στην περίπτωση που αγοραστής πιστώσεων όπως ο όρος αυτός ορίζεται στο άρθρο 2 του περί Διαχειριστών Πιστώσεων και Αγοραστών Πιστώσεων και για Συναφή Θέματα Νόμου επιλέξει να διαχειριστεί ο ίδιος τις πιστωτικές διευκολύνσεις που κατέχει και επομένως αδειοδοτείται για το σκοπό αυτό ως διαχειριστής πιστώσεων δυνάμει του εδαφίου (6) του άρθρου 8 του εν λόγω Nόμου. |
|  |  |  |
|  | (γ) | Με την προσθήκη του ακόλουθου νέου εδαφίου (6) μετά το τέλος του εδαφίου (5): |
|  |  | «Η Κεντρική Τράπεζα της Κύπρου, παραχωρεί την αναφερόμενη στο εδάφιο (4) βεβαίωση μόνο στην περίπτωση που βεβαιωθεί ότι πληρούνται σωρευτικά όλες οι προϋποθέσεις της παραγράφου (α) ή (β) ή (γ) του εδαφίου (4).». |